open-index/open-wikipedia-markdown huggingface dataset:
தெலெஸ்போர் தோப்போ

கர்தினால் **தெலெஸ்போர் ப்ளாசிடஸ் தோப்போ** (*Telesphore Placidus Cardinal Toppo*) ராஞ்சி உயர்மறைமாவட்டத்தின் பேராயரும் உரோமன் கத்தோலிக்க திருச்சபையின் இந்தியக் கர்தினால்களில் ஒருவரும் ஆவார்.

## பிறப்பும் படிப்பும்

தெலெஸ்போர் தோப்போ இந்தியாவின் பீகார் மாநிலத்தில் சைன்பூர் என்னும் இடத்தில் 1939ஆம் ஆண்டு அக்தோபர் மாதம் 15ஆம் நாள் பிறந்தார். இந்தியாவில் பழங்குடி மக்கள் நடுவிலிருந்து கர்தினால் பதவிக்கு உயர்த்தப்பட்ட முதல் நபர் இவர் ஆவார்.

தெலெஸ்போர் தோப்போ தம் பெற்றோருக்குப் பிறந்த பத்து குழந்தைகளுள் எட்டாவதாகப் பிறந்தவர்.

ராஞ்சியில் அமைந்துள்ள புனித ஆல்பர்ட் பெரிய குருத்துவக் கல்லூரியில் மெய்யியல் பயின்றார். ராஞ்சி புனித சேவியர் கல்லூரியில் இளங்கலைப் பட்டமும், ராஞ்சி பல்கலைக்கழகத்தில் முதுகலைப் பட்டமும் பெற்றார். உரோமை நகரில் அமைந்துள்ள திருத்தந்தை உர்பன் பல்கலைக்கழகத்தில் இறையியல் படிப்பை நிறைவுசெய்தார்.

## குருப்பட்டமும் குருத்துவப் பணியும்

தெலெஸ்போர் தோப்போ 1969ஆம் ஆண்டு, மே மாதம் 3ஆம் நாள் குருவாகத் திருநிலைப்படுத்தப்பட்டார்.

தம் குருத்துவப் பணிக் காலத்தில் தோப்போ  முதலில் தோர்ப்பா நகரில் புனித யோசேப்பு மேநிலைப் பள்ளியில் துணை ஆசிரியராகவும் பின்னர் தலைமை ஆசிரியராகவும் பணியாற்றியிருந்தார். பின்னர் "லீவென்ஸ்" கைத்தொழில் கூடத்தை நிறுவி அதன் இயக்குநராகச் செயல்பட்டார்.

## ஆயராக நியமனம்

திருத்தந்தை ஆறாம் பவுல் தெலெஸ்போர் தோப்போவை தும்கா மறைமாவட்டத்தின் ஆயராக சூன் 8, 1978 நியமித்தார். தோப்போ அக்டோபர் 7, 1978இல் ஆயராகத் திருப்பொழிவு செய்யப்பட்டார். தோப்போ ராஞ்சி உயர்மறைமாவட்டத்தின் இணை ஆயராக 1984, நவம்பர் மாதம் 8ஆம் நாள் நியமிக்கப்பட்டார். பின்னர் அதே உயர்மறைமாவட்டத்தின் பேராயராக 1985, ஆகத்து 7ஆம் நாள் நியமிக்கப்பட்டு, அதே மாதம் 25ஆம் நாள் பொறுப்பேற்றார்.

## கர்தினால் பதவி

திருத்தந்தை இரண்டாம் யோவான் பவுல் தெலெஸ்போர் தோப்போவை 2003, அக்டோபர் 21ஆம் நாள் கர்தினால் நிலைக்கு உயர்த்தினார். அத்தருணத்தில் அவருக்கு வித்தீனியாவில் அமைந்த துன்புறும் இயேசுவின் திரு இதயக்கோவில் குரு-கர்தினால் என்னும் பட்டமும் வழங்கப்பட்டது.

## பிற பதவிகளும் ஆற்றிய பணிகளும்

கர்தினால் தோப்போ இந்திய கத்தோலிக்க ஆயர் பேரவையின் தலைவராக 2004-2008 ஆண்டுகளில் பணியாற்றினார். அதுபோலவே இந்திய கத்தோலிக்க ஆயர் பேரவை (இலத்தீன்) என்னும் அமைப்பின் தலைவராக 2003இலிருந்து 2005 வரை செயல்பட்டார்.

ஜார்க்கண்ட் மாநிலத்தில் சிறப்பான விதத்தில் சமூகப் பணி ஆற்றியதற்காக அவருக்கு 2002ஆம் ஆண்டில் "ஜார்க்கண்ட் ரத்தன் பரிசு" வழங்கப்பட்டது.

கர்தினால் தோப்போ பல மொழிகளில் தேர்ச்சி பெற்றவர். இந்தி, ஆங்கிலம் தவிர ஓரான் (Oraon), சாத்ரி (Sadri) என்னும் மொழிகளையும் இத்தாலிய மொழியையும் நன்கு அறிந்தவர்.

பதினாறாம் பெனடிக்ட் திருத்தந்தையாகத் தேர்ந்தெடுக்கப்பட்ட போது அந்நிகழ்வில் கலந்துகொண்டு வாக்களித்தவர்களுள் கர்தினால் தோப்போவும் ஒருவராவார்.

2005ஆம் ஆண்டு அக்டோபர் மாதம் உரோமையில் நடந்த ஆயர் மன்றத்தின் பதினொன்றாம் பொது மாநாட்டு அவைக்குத் தலைமை தாங்கினார். அந்த அவை "நற்கருணை: திருச்சபையின் வாழ்வுக்கும் பணிக்கும் ஊற்றும் சிகரமும்" என்னும் பொருள் பற்றி விவாதித்தது.

## திருச்சபை அமைப்புகளில் பங்கேற்பு

கர்தினால் தோப்போ கீழ்வரும் வத்திக்கான் மைய அலுவலகங்களில் உறுப்பினராகச் செயல்படுகின்றார்:
*நற்செய்தி அறிவிப்புப் பேராயம்
*பல்சமய உரையாடல் மற்றும் பண்பாடு செயலகம்
*மறைச் சமூகப் பணிக்கான நிதி மையம்

## ஆதாரங்கள்

## மேலும் காண்க
* Ranchi Diocese website
* Biography at catholic-pages.com 

பகுப்பு:இந்தியக் கர்தினால்கள்
பகுப்பு:1939 பிறப்புகள்
பகுப்பு:வாழும் மக்கள்
அனைத்துலகப் பாலைவனமும் பாலைவனமாதலும் ஆண்டு

2006 ஆம் ஆண்டு **அனைத்துலகப் பாலைவனமும் பாலைவனமாதலும் ஆண்டு** என ஐக்கிய நாடுகள் அவையால் அறிவிக்கப்பட்டது. 2003 ஆம் ஆண்டு டிசம்பரில் கூடிய ஐக்கிய நாடுகள் பொதுச் சபையில் 58 ஆவது அமர்வில் இதற்கான தீர்மானம் (இல. A/RES/58/211) நிறைவேற்றப்பட்டது. உலகில் பாலைவனமாதல் அதிகரித்துச் செல்வதைத் தடுப்பதற்கு உதவுவதற்காகவே இத் தீர்மானம் எடுக்கப்பட்டது. இந்த விடயம் தொடர்பில் மக்களிடையே விழிப்புணர்வைத் தூண்ட உதவுமாறும், அந்த நோக்கத்துக்கான செயற்பாடுகளை ஆதரிக்குமாறும் நாடுகளையும், பன்னாட்டு அளவிலும் உள்நாட்டிலும் இயங்கும் மக்கள் அமைப்புக்களையும் தீர்மானம் கேட்டுக்கொண்டது.

## நோக்கம்
இதன் நோக்கம் உலகின் பாலைவனங்கள் பற்றியும் சிறப்பாக பாலைவனமாதல் பிரச்சினை பற்றியும் மக்களிடையே விழிப்புணர்வை ஏற்படுத்துவது ஆகும். காலநிலை மாற்றம், உயிரியல் பல்வகைமை இழப்பு ஆகியவற்றோடு பாலைவனமாதலும் மனிதகுலத்தைப் பயமுறுத்தும் ஒரு பெரிய பிரச்சினை என்பதையும்;  நிலம் தரங்குறைதல், உலகின் மூன்றில் ஒரு பங்கு நிலப்பகுதியையும், நூற்றுக்கு மேற்பட்ட நாடுகளில் வாழும் ஏறத்தாழ ஒரு பில்லியன் மக்களையும் பாதிக்கிறது என்பதையும் மக்கள் அறியச் செய்வது இந்த நோக்கத்தின் ஒரு பகுதி. இத்துடன், உலகெங்கிலும் உள்ள பாலைவனங்களின் தனித்துவமான சூழல்மண்டலங்களையும், பண்பாட்டுப் பல்வகைமையையும் போற்றிப் பேணுவதும் இந்த ஆண்டின் நோக்கங்களில் ஒன்றாகும்.

## குறிப்புகள்

## இவற்றையும் பார்க்கவும்
* ஐக்கிய நாடுகள் கடைப்பிடிப்புக்கள் - அனைத்துலக ஆண்டு

## வெளியிணைப்புகள்
* அனைத்துலகப் பாலைவனமும் பாலைவனமாதலும் ஆண்டு தொடர்பான ஐ.நா. பொதுச் சபைத் தீர்மானம்
* அனைத்துலகப் பாலைவனமும் பாலைவனமாதலும் ஆண்டு தொடர்பான இணையத்தளம் 

பகுப்பு:ஐக்கிய நாடுகள் கடைப்பிடிப்புக்கள்
பகுப்பு:2006 நிகழ்வுகள்
பகுப்பு:2006
பஜன்லால்

**பஜன்லால் ** (Bhajan Lal, ) (6 அக்டோபர் 1930 – 3 சூன் 2011) ஓர் இந்திய அரசியல்வாதியும் அரியானா மாநிலத்தில் இருமுறை முதலமைச்சராகப் பணியாற்றியவரும் ஆவார்.

## இளமை வாழ்வு
பஜன்லால் பாக்கித்தானிலுள்ள பஞ்சாபில் பகவல்பூர் மாவட்டத்தில் கோரண்வாலி சிற்றூரில் அக்டோபர் 6, 1930 அன்று பிஷ்னோய் சாதியில் பிறந்தார். தனது அரசியல் வாழ்வை ஆதம்பூர் கிராமப் பஞ்சாயத்தில் "பாஞ்ச்"(உறுப்பினர்) ஆக ஆனது மூலம் துவங்கினார். பின்னர் கிராம பஞ்சாயத்தின் சர்பாஞ்ச் (தலைவர்) ஆகப் பணியாற்றினார்.

இவருக்கு ஜசுமா தேவி என்ற மனைவியும் சந்தர் மோகன், குல்தீப் என இரு மகன்களும் உள்ளனர். 
## அரசியல் வாழ்வு
செல்வாக்கு மிக்க ஜாட்கள் நிறைந்த அரியானா அரசியலில் ஜாட் அல்லாத தலைவராக பிற்படுத்தப்பட்ட வகுப்பினராகிய பஜன்லால் பல சாதனைகளை நிகழ்த்தினார். அரியானா மாநிலத்தின் முதலமைச்சராக முதல்முறை சூன் 28,1979 முதல் சூலை 5, 1985 வரையும் இரண்டாம் முறையாக சூலை 23, 1991 முதல் மே 11, 1996 வரையும் விளங்கினார். ராஜீவ் காந்தியின் அமைச்சரவையில் நடுவண் வேளாண் அமைச்சராகவும். சுற்றுச்சூழல், வனத்துறை அமைச்சராகவும் பணியாற்றி யுள்ளார்.  அனைத்துத் தரப்பினரும் விரும்பிய மக்கள்தலைவராக விளங்கினார்.

இருபத்து ஐந்து ஆண்டுகளுக்கும் மேலாக காங்கிரசின் அரியானா தலைவராக விளங்கிய பஜன் லாலின் ஆதிக்கம் 1996ஆம் ஆண்டு காங்கிரசு தழுவிய தோல்விக்குப் பிறகு சரியத் தொடங்கியது. 2005ஆம் ஆண்டு காங்கிரசு பெற்ற வெற்றியின்போது ஜாட் தலைவரான பூபேந்தர் சிங் ஹூடா முதலமைச்சர் பதவிக்குத் தேர்ந்தெடுக்கப்பட்டார். இதனை அடுத்து 2007ஆம் ஆண்டு தாம் காங்கிரசிலிருந்து விலகி தனிக்கட்சியை, அரியானா ஜாங்கிட் காங்கிரசு, துவக்குவதாக அறிவித்தார். இதற்கான தூண்டுதலாக அவரது மகன், குல்தீப் பிஷ்னோயை ஒழுக்க நடவடிக்கையாக காங்கிரசு கட்சிநீக்கம் செய்தது  அமைந்தது. இவரது புதிய கட்சியில் சந்தர்மோகன், குல்தீப் என்ற இரு மகன்களும் இணைந்தனர்.

### 2009 மக்களவைத் தேர்தல்கள்

பஜன் லால் இசார் மக்களவைத் தொகுதியிலிருந்து மிகப் பெரும் வெற்றி பெற்றார். இந்திய தேசிய லோகதளக் கட்சியின் வேட்பாளர் சம்பத்சிங் தமது தோல்வியையடுத்து 32 ஆண்டுகள் பணியாற்றிய தமது கட்சியிலிருந்து  விலகினார்.

## இறப்பு
பஜன்லால் சூன் 3, 2011 அன்று மாரடைப்பு நோயால் காலமானார்.

## மேற்கோள்கள்

 
 

 
 

பகுப்பு:இந்திய தேசிய காங்கிரசு அரசியல்வாதிகள்
பகுப்பு:இந்திய அரசியல்வாதிகள்
பகுப்பு:அரியானா முதலமைச்சர்கள்
பகுப்பு:15வது மக்களவை உறுப்பினர்கள்
பகுப்பு:அரியானா அரசியல்வாதிகள்
பகுப்பு:1930 பிறப்புகள்
பகுப்பு:2011 இறப்புகள்
பகுப்பு:12வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
சாலை விபத்து

thumb|சாலை ஓரத்தில் இருந்த மரத்தில் மோதி விபத்துக்குள்ளான ஒரு மகிழுந்து

தரைவழிப் போக்குவரத்தில் தரைப் போக்குவரத்துக்காக அமைக்கப்பட்ட சாலைகளில் நடக்கக் கூடிய விபத்து **சாலை விபத்து** எனப்படுகிறது. சாலையில் செல்லும் வாகனங்கள் ஒன்றுக்கொன்று மோதியோ அல்லது சாலையின் ஓரங்களிலுள்ள மரம் அல்லது கட்டிடங்களில் மோதியோ பெரும்பான்மையான சாலை விபத்துக்கள் நடக்கின்றன. விபத்தின் காரணங்களாக வாகனத்தின் வடிவமைப்பு, வாகனம் செலுத்தப்பட்ட வேகம், சாலையின் தரம், சாலையின் வடிவமைப்பு, சுற்றுப்புறச் சூழ்நிலை, வாகன ஓட்டியின் ஓட்டுதல் திறன் மற்றும் வாகன ஓட்டியின் நடவடிக்கை ஆகியவற்றைக் கூறலாம். விபத்தைத் தடுக்கும் முகமாக வேகக் கட்டுப்பாடு போன்ற பல்வேறு நெறிமுறைகள் வகுக்கப்பட்டுள்ளன. இவற்றை மீறுவது தண்டனைக்குரிய குற்றமாகவும் கருதப்படுகிறது.

## இந்தியாவில் சாலை விபத்துகள்
இந்தியாவில், 2013ம் ஆண்டில் சாலை விபத்துகளில் உயிரிழந்தோர் எண்ணிக்கை 1,37,572. மொத்த விபத்துகளுடன் ஒப்பிடுகையில் 2003 ஆம் ஆண்டில் 21.2 என்றிருந்த விகிதம் 2013 ஆம் ஆண்டில் 28.3 ஆக அதிகரித்தது.

## மேற்கோள்கள்

## வெளி இணைப்புகள்

பகுப்பு:விபத்துகள்
பகுப்பு:போக்குவரத்து
பகுப்பு:இறப்புக் காரணிகள்
ரெ. கார்த்திகேசு

**ரெ. கார்த்திகேசு**  (1940 - அக்டோபர் 10, 2016) மலேசியாவில் மூத்த தமிழ் எழுத்தாளர்களுள் ஒருவராவார். இவர் மலேசிய அறிவியல் பல்கலைக்கழகத்தில் விரிவுரையாளராகவும். இணைப் பேராசிரியராகவும், பொதுமக்கள் தொடர்புத்துறை பேராசிரியராகவும் பணியாற்றியுள்ளார்.

## எழுத்துத் துறை ஈடுபாடு
1952-ஆம் ஆண்டில் இவரது முதல் சிறுகதை 'தமிழ் முரசு மாணவர் மணிமன்ற மலரி'ல் பிரசுரமாகியது. அதிலிருந்து தொடர்ச்சியாக 50 க்கும் மேற்பட்ட சிறுகதைகளையும், நூற்றுக்கும் மேற்பட்ட கட்டுரைகள், கவிதைகள், உரைவீச்சுகள், நாவல்கள், வானொலி நாடகங்கள், குறுநாடகங்களையும் எழுதியுள்ளார். இவரின் இத்தகைய ஆக்கங்கள் மலேசிய தேசிய பத்திரிகைகளிலும் இதழ்களிலும் பிரசுரமாகியுள்ளன. அத்துடன்,  இந்தியாவின் தமிழ்நாட்டிலிருந்து வெளிவரும் முற்போக்கு இலக்கிய ஏடுகளான 'தீபம்', 'கணையாழி', 'கல்கி' போன்றவற்றிலும். 'இந்தியா டுடே' இதழ்களிலும் வெளிவந்துள்ளன. தமிழ்ப் புத்திலக்கியம் பற்றிய திறனாய்வுக் கட்டுரைகள் பலவற்றை எழுதியுள்ளார். இணையத்தின் வழியாகவும் இவரது ஆக்கங்கள் வெளி வந்தன.

இவர் மலேசிய எழுத்தாளரும், கவிஞரும், நடிகருமான காலஞ்சென்ற ரெ. சண்முகம் அவர்களின் தம்பி ஆவார்.

## மலேசிய வானொலியில்
இவர் மலேசிய வானொலியில் ஒலிபரப்பாளராகவும், நிர்வாகியாகவும் பணியாற்றியுள்ளார்.

## நூல்கள்
இவரால் வெளியிடப்பட்ட நூல்களில் சில கீழே தொகுத்துத் தரப்பட்டுள்ளன.

#### நாவல்கள்
* வானத்து வேலிகள் - 1980-இல் சிறந்த நாவலாகத் தேர்ந்தெடுக்கப்பட்டது.
* தேடியிருக்கும் தருணங்கள் - 1993
* அந்திம காலம் - 1998
* காதலினால் அல்ல - 1999

#### சிறுகதைத் தொகுப்புகள்
* புதிய தொடக்கங்கள் - 1974
* மனசுக்குள் - 1995
* இன்னொரு தடவை 2001

#### ஆய்வு நூல்
* 'மலேசியத் தொலைக்காட்சியின் வரலாறு' (மலாய் மொழி) 1994

## பரிசில்களும்,  விருதுகளும்
* இவரது இலக்கியப் பணியைப் பாராட்டி, பல பரிசுகளும் விருதுகளும் வழங்கப்பட்டுள்ளன.

## உசாத்துணை
* மலேசியத் தமிழ் எழுத்துலகம் தளத்தில் ரெ. கார்த்திகேசு பக்கம் 
*ரெ.கார்த்திகேசு சிறுகதைகள்

பகுப்பு:மலேசியத் தமிழ் எழுத்தாளர்கள்
பகுப்பு:1940 பிறப்புகள்
பகுப்பு:2016 இறப்புகள்
எசரிக்கியா கோலை ஓ104:எச்4

**எசரிக்கியா கோலை ஓ104:எச்4** குடலியக்குருதிப்பெருக்கை ஏற்படுத்தும் வகையைச் சேர்ந்த  அரிதாகக் காணப்படும் எசரிக்கியா கோலை பாக்டீரியாவாகும், இது 2011 ஈ.கோலை ஓ104:எச்4 தொற்று நிகழ்வுக்கு காரணமானது. தெளியவியல் (serology) வகைப்பாட்டில் "ஓ" (O) என்பது பாக்டீரியாவின் கலச்சுவர் கொழுப்புப்பல்சக்கரைட்டுப் பிறபொருள், "எச்" (H) என்பது கசையிழைப் பிறபொருள் ஆகும்.

மரபணுத்தொகை வரிசை முறைப்படுத்தற்படி இவை புதிய மீ-நச்சுமை வகையைச் சார்ந்த பாக்டீரியாக்கள் என பீக்கிங் மரபணுத்தொகை நிலையத்தில் அறியப்பட்டது.

2011 திடீர் நிகழ்வுக்கு முன்னர் ஓ104:எச்4 வகையால் ஏற்பட்டிருந்த ஒரே ஒரு சம்பவம் 2005ம் ஆண்டு கொரியாவில் ஒருபெண்ணில் உண்டாகிய சிவப்பணுச்சிதைவு சிறுநீரகச் செயலிழப்பு கூட்டறிகுறியாகும். ஓ104:எச்4 வகையைச் சார்ந்ததாக நம்பப்படும் வகையொன்றால் 1994இல் மொன்டானாவில் நிகழ்ந்த குருதிப்பெருக்கு குடல் அழற்சி ஏற்பட்டு இருக்கலாம் எனக் கருதப்படுகின்றது.

## மேற்கோள்கள்

பகுப்பு:எசரிக்கியா கோலை
நா. கல்யாணி

**நா. கல்யாணி** (பிறப்பு: மே 12. 1946) மலேசியாவின் மூத்த தமிழ் எழுத்தாளர்களுள் ஒருவராவார். இவர் 'கல்யாணி மணியம்' என்ற புனைப் பெயரால் நன்கறியப்பட்டவர். 
## எழுத்துத் துறை ஈடுபாடு
1980 ஆம் ஆண்டு தொடக்கம் சிறுகதைகள், தொடர்கதைகள், கட்டுரைகள் என இலக்கியத்தின் பல்வேறு துறைகளிலும் பங்களிப்பு நல்கிவரும் இவரின் இத்தகைய ஆக்கங்களை மலேசியா தேசிய பத்திரிகைகளும், இதழ்களும் பிரசுரித்துள்ளன. மேலும், சிங்கை வானொலியிலும் இவரது ஆக்கங்கள் ஒலிபரப்பாகியுள்ளன. இந்தியாவில் தமிழ் நாட்டிலிருந்து வெளிவரும் "சங்கொலி" இதழிலும் இவரது கதை இடம்பெற்றுள்ளது.
## பரிசுகளும் விருதுகளும்
* மலாயாப் பல்கலைக் கழகப் பேரவைக் கதைகள் போட்டியிலும், மலேசியத் தமிழ் எழுத்தாளர் சங்க மாதாந்திர சிறுகதைத் தேர்விலும் பலமுறை தங்கப் பதக்கப் பரிசுகள் பெற்றுள்ளார்.
* "சிறந்த இதழ் கட்டுரையாளர்" என்னும் தேசிய விருதும் பெற்றுள்ளார்.
## உசாத்துணை
* மலேசியத் தமிழ் எழுத்துலகம் தளத்தில் நா. கல்யாணி பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1946 பிறப்புகள்
வோல்கோகிராத் மாகாணம்

**வோல்கோகிராத் மாகாணம்** (*Volgograd Oblast*, , **வோல்கோகிராத்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிருவாக மையம் வோல்கோகிராத் நகராகும். மாகாணத்தின் மக்கள்தொகை 2,610,161 (2010 கணக்கெடுப்பு).

இம்மாகாணம் **இசுத்தாலின்கிராத் மாகாணம்** (*Stalingrad Oblast*, ) என 1936 டிசம்பர் 5 இல் நிறுவப்பட்டது. 1961 நவம்பர் 10 இல் இது தற்போதைய பெயரைப் பெற்றது.

## புவியியல்
இம்மாகாணத்தில் எல்லையின் நீளம் 2,221.9 கி.மீ. ஆகும். இதன் எல்லைகளாக சராத்தவ், ரசுத்தோவ், அஸ்திரகான், வரனியோசு மாகாணங்களும், கால்மீக்கியா குடியரசும், கசக்ஸ்தானும் உள்ளன.

### முதன்மை ஆறுகள்
*வோல்கா
*டான் ஆறு
*மெத்வெடிட்சா ஆறு
*கோபையார்
(200 ஆறுகளுக்கு மேலாக உள்ளன)

## மக்கள் வகைப்பாடு
2010 கணக்கெடுப்பின்படி, இம்மாகாணத்தின் மக்கள்தொகை 2,610,161 ஆகும். 
(7,500 பேரை விட அதிக மக்கள்தொகையைக் கொண்டுள்ள இனங்கள் மட்டும் காட்டப்பட்டுள்ளன.)

## சமயம்
2012 அதிகாரபூர்வத் தரவுகளின்படி,, 54.5% உருசிய மரபுவழித் திருச்சபையைப் பின்பற்றுகிறார்கள். 4% பொதுக் கிறித்தவர்கள், 2% ஏனைய கிறித்தவர்கள், 3% முஸ்லிம்கள்.

## மேற்கோள்கள்

பகுப்பு:உருசியாவின் மாகாணங்கள்
டெட் பீட்

**டெட் பீட்** (*Ted Peate *, பிறப்பு: மார்ச்சு 2 1855, இறப்பு: மார்ச்சு 11 1900), இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 209 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1981 - 1986 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1855 பிறப்புகள்
பகுப்பு:1900 இறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
திண் ஊர்தி தொழிற்சாலை

250px|thumb|ஆவடியிலுள்ள நடுவண் ஊர்தி ஆய்வு மற்றும் மேம்பாட்டு அமைப்பின்(CVRDE) சோதனை தடத்தில் அருச்சுன் முதன்மை போர்க்கள பீரங்கிவண்டி ஒன்றின் சோதனையோட்டம்
[thumb|[ஆவடி|ஆவடியிலுள்ள திண் ஊர்தி தொழிற்சாலையின் வாயில்]]
**திண் ஊர்தி தொழிற்சாலை ** (The  Heavy Vehicles Factory, HVF), ஆவடி, இந்திய மாநிலம் தமிழ்நாட்டில் சென்னைக்கு அண்மையில் அமைந்துள்ளது. இந்திய அரசு படைத்துறைக்குத் தேவையான கனரக போர்க்கள ஊர்திகளை உள்நாட்டிலேயே தயாரிக்கும் திட்டத்தினபடி 1965ஆம் ஆண்டு இந்தத் தொழிற்சாலையை நிறுவியது. இங்கு விஜயந்தா, T-90 மற்றும்  T-72 இரக பீரங்கி கவச வாகனங்களையும் போர்க்கள பெருஞ்சுமை ஊர்திகளையும் தயாரிக்கிறது. இங்கு வடிவமைக்கப்பட்ட *அருச்சுன் முதன்மை போர்க்கள பீரங்கி வண்டி* பல சிறப்பம்சங்களையும் பாராட்டுகளையும் பெற்றது.

இந்த தொழிற்சாலை வளாகத்தில் பீரங்கி வண்டிகளின் வடிவமைப்பு மற்றும் வசதிகளை ஆராயும் "*நடுவண் ஊர்தி ஆய்வு மற்றும் மேம்பாட்டு அமைப்பு*" (CVRDE) அமைந்துள்ளது.

## வெளியிணைப்புகள்
*ஆவடி- a page from Global Security

பகுப்பு:இந்திய படைத்துறை
பகுப்பு:சென்னை தொழிற்சாலைகள்
பகுப்பு:சென்னையின் பொருளாதாரம்
இயன் பீப்பிள்ஸ்

**இயன் பீப்பில்ஸ்** (*Ian Peebles*, பிறப்பு: சனவரி 20 1908, இறப்பு: பெப்ரவரி 28 1980), இங்கிலாந்து அணியின் துடுப்பாட்டக்காரர் ஆவார். இவர் 13 தேர்வுத் துடுப்பாட்டப் போட்டிகளிலும், 251 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927 - 1931 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1908 பிறப்புகள்
பகுப்பு:1980 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
பொபி பீல்

**பொபி பீல்** (*Bobby Peel*, பிறப்பு: பிப்ரவரி 12 1857, இறப்பு: ஆகத்து 12 1941),  இங்கிலாந்து அணியின் முன்னாள் துடுப்பாட்டக்காரர் ஆவார். இவர் 20 தேர்வுத் துடுப்பாட்டப் போட்டிகளில் விளையாடி 427 ஓட்டங்களையும் 101 இழப்புகளையும் கைப்பற்றினார். 436 முதல்தர துடுப்பாட்டப் போட்டிகளில்  கலந்து கொண்டு 12,191 ஓட்டங்களையும் 1,775 இழப்புகளையும் கைப்பற்றியுள்ளார்.  இவர் 1884 - 1896 ல்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

## ஆரம்பகால வாழ்க்கை
1857 பிப்ரவரி 12 அன்று மோர்லிக்கு அருகில் உள்ள சுர்வெல் என்ற கிராமத்தில் பீல் பிறந்தார்.  இவர் ஒரு சுரங்கத் தொழிலாளியின் மகன் ஆவார். பீல் சுரங்கங்களில் சில காலம் பணியாற்றினார்.  16 வயதிலிருந்தே, இவர் சுர்வெல் துடுப்பாட்ட  அணிக்காக விளையாடினார்,   மற்றும் 1882 ஆம் ஆண்டில் யார்க்ஷயர் கோல்ட்ஸின் ஒரு பகுதியாக இருந்தார்.  அந்த நேரத்தில், எட்மண்ட் பீட் யார்க்ஷயர் அணியின் முதன்மையான  இடது கை வழமைச்  சுழல் பந்து வீச்சாளராக இருந்தார். இதனால் இவருக்கு வாய்ப்பு கிடைப்பது சிக்கலானது. ஒரு போட்டியில் இவருக்கு காயம்  ஏற்பட்டதனால்  ஜூலை 10, 1882 இல் ஷெஃபீல்டில் சர்ரே துடுப்பாட்ட அணிக்கு  எதிராக யார்க்ஷயர் துடுப்பாட்ட அணி சார்பாக  தனது முதல் தரத் துடுப்பாட்டத்தில் அவர் அறிமுகமானார்.  அந்தப் போட்டியின் இரண்டாவது ஆட்டப் பகுதியில் 83 ஓட்டங்களை விட்டுக் கொடுத்து 9 இழப்புகளைக் கைப்பற்றினார். இதன்மூலம் தனது அறிமுகப் போட்டியில் ஐந்து இழப்புகளைக் கைப்பற்றினார். மேலும் அந்த ஆண்டின் இறுதியில் அணியின் தலைவர் பொறுப்பினை ஏற்றுக் கொண்டார்.

## தேர்வுத் துடுப்பாட்டம்
1884-85 குளிர்காலத்தில், ஆல்பிரட் ஷா, ஆர்தர் ஷ்ரூஸ்பரி மற்றும் ஜேம்ஸ் லில்லிவைட் ஆகியோரின் நிர்வாகத்தின் கீழ் ஆஸ்திரேலியாவுக்கு சுற்றுப்பயணம் செய்த அணியில் பீல் சேர்க்கப்பட்டார்.  இந்த நேரத்தில் ஆஸ்திரேலியாவுக்கு சுற்றுப்பயணம் செய்த அணி இங்கிலாந்தின் சிறந்த துடுப்பாட்ட  வீரர்களை மட்டுமே உள்ளடக்கியதாக இல்லை.  1884-85 இங்கிலாந்து அணியில், முந்தைய சுற்றுப்பயணங்களைப் போலவே, தொழில்முறை துடுப்பாட்ட  வீரர்கள் மட்டுமே இருந்தனர்;   1884 இல் இங்கிலாந்தில் சுற்றுப்பயணம் செய்த ஆஸ்திரேலிய அணியுடன் ஆத்திரேலிய அணி மோதலில் ஈடுபட்டது.  இவர் அதிக அளவிலான நிறைவுகளை வீச வேண்டியிருந்தது. மொத்தமாக இவர் 321 இழப்புகளைக் கைப்பற்றினார். சராசரியா இவர் 5 இழப்புகளைக் கைப்பற்றினார். முதல் தரத் துடுப்பாட்டப் போட்டிகளில் அதிக இழப்புகளைக் கைப்பற்றிய வீரர்கள் வரிசையில் இவர் முதலிடம் பெற்றார்.  

இந்தச் சுற்றுப்பயணத்தின் போது, பீல் தனது தேர்வுத் துடுப்பாட்டப் போட்டியில் அறிமுகமானார் மற்றும் ஐந்து போட்டிகளிலும் விளையாடினார்.  இவரது முதல் தேர்வுத் துடுப்பாட்டப் போட்டி டிசம்பர் 12, 1884 இல் தொடங்கியது.முதல் ஆட்டப் பகுதியில் இவர் 8 இழப்புகளைக் கைப்பற்றினார். இரண்டாவது ஆட்டப் பகுதியில் , மழையால் பாதிக்கப்பட்ட ஆடுகளத்தில் 51 ஓட்டங்களுக்கு ஐந்து இழப்புகளை எடுத்தார்.   மீதமுள்ள ஆட்டங்களில் இவர் சிறப்பாகச் செயல்படவில்லை.  21.47 எனும் சராசரியில்   21 இழப்புகளைக் கைப்பற்றினார். மட்டையாட்டத்தில்  7.40 எனும் சராசரியோடு 37 ஓட்டங்கள் எடுத்தார்.  1886 இல் ஆஸ்திரேலியாவுக்கு எதிராக இங்கிலாந்து விளையாடிய அடுத்த தேர்வுத் துடுப்பாட்டப் போட்டிகளில் இவர் தேர்ந்தெடுக்கப்படவில்லை,  மேலும் ஆஸ்திரேலியாவின் அடுத்த இங்கிலாந்துச் சுற்றுப்பயணத்தைத் தவறவிட்டார்.

## சான்றுகள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1857 பிறப்புகள்
பகுப்பு:1941 இறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பிராங்க் பென்

**பிராங்க் பென்** (*Frank Penn*, பிறப்பு: மார்ச்சு 7 1851, இறப்பு: திசம்பர் 26 1916) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும், 98 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1880 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1851 பிறப்புகள்
பகுப்பு:1916 இறப்புகள்
பகுப்பு:கென்ட் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ரெக் பர்க்ஸ்

**ரெக் பர்க்ஸ்** (*Reg Perks*, பிறப்பு: அக்டோபர் 4 1911, இறப்பு: நவம்பர் 22 1977), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 595 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1939 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1911 பிறப்புகள்
பகுப்பு:1977 இறப்புகள்
பகுப்பு:பிளேயர்ஸ் துடுப்பாட்டக்காரர்கள்
டிவிஎஸ் குழுமம்

**டிவிஎஸ் **(TVS) தனது முதன்மை தொழிலகங்களை மதுரை மற்றும் சென்னையில் கொண்டுள்ள ஓர் தென்னிந்திய பல்துறை தொழில் நிறுவனமாகும். குழுமத்திலுள்ள ஏறத்தாழ அனைத்து நிறுவனங்களுமே தனிப்பட்ட முறையில் நிறுவனர் குடும்பத்திற்கு உரிமையானவை. மிகப்பெரிய நிறுவனமான டிவிஎஸ் மோட்டார்ஸ் இந்தியாவின் முதல் மூன்று இருசக்கர வாகனங்களைத் தயாரிக்கும் நிறுவனங்களில் ஒன்றாகத் திகழ்கிறது. இருபதாம் நூற்றாண்டின் துவக்கத்தில் இதன் நிறுவனர் தி. வே. சுந்தரம் அவர்களால் மிக எளிமையாகத் தொடங்கப்பட்ட இந்த நிறுவனம் இந்தியாவின் மிகப் பெரும் தானுந்தி உறுப்புகளைத் தயாரிக்கும், வினியோகிக்கும் நிறுவனமாக வளர்ந்துள்ளது. இந்தக் குழுமத்தின் சார்வைப்பு நிறுவனமாக *தி.வே.சுந்தரம் அய்யங்கார் & சன்ஸ்* உள்ளது. 

## குழுமத்தின் முதன்மை நிறுவனங்கள்
# டிவிஎஸ் மோட்டார்ஸ்
# சுந்தரம் பாஸ்ட்னர்சு
# டிவிஎஸ் எலெக்ட்ரானிக்சு
# சுந்தரம் பைனான்சு
# வீல்சு இந்தியா
# அக்சில்சு இந்தியா
# பிரேக்சு இந்தியா
# சுந்தரம் கிளேட்டன் லிமிடெட்
# லூகாசு டிவிஎசு லிமிடெட்
# சதர்ன் ரோட்வேசு, மதுரை

பகுப்பு:இந்திய தொழிற் குழுமங்கள்
பகுப்பு:தமிழ்நாட்டு நிறுவனங்கள்
பகுப்பு:டிவிஎஸ் குழுமம்
ஹில்ட்டன் பிலிப்சன்

**ஹில்ட்டன் பிலிப்சன்** (*Hylton Philipson*, பிறப்பு: சூன் 8 1866, இறப்பு: திசம்பர் 4 1935), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 85 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892 - 1895 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1866 பிறப்புகள்
பகுப்பு:1935 இறப்புகள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
க. கார்த்திகேயன்

**க. கார்த்திகேயன்** (பிறப்பு சூன் 13, 1954)  மலேசிய மூத்த எழுத்தாளரும், தமிழ் நாடகக் கலைஞர்களுள் ஒருவரும் பத்திரிகையாளருமாவார். எழுத்துறையில் இவர் கரு.கார்த்திக், ஊசிமிளகாய், காவன்னா ஆகிய புனைப் பெயர்களில் அறிமுகமாகியுள்ளார்.
## எழுத்துத் துறை ஈடுபாடு
1981 முதல் எழுதிவரும் இவர் மலேசியத் தமிழ்க் கலையுலகம் தொடர்பாக பல கட்டுரைகளையும்,  தொடர் கட்டுரைகளையும் எழுதியுள்ளார். மலேசியாவில் தேசிய பத்திரிகைகளிலும்,  இதழ்களிலும் இவரின் ஆக்கங்கள் வெளிவந்துகொண்டிருக்கின்றன. மேலும், சில இதழ்களில் சினிமா பற்றிய கேள்வி-பதில் பகுதியைப் பொறுப்பேற்று நடத்தியுள்ளார்.
## இதழியல்
"தினமுரசு" பத்திரிகையின் ஞாயிறு பதிப்பு ஆசிரியராகவும் சிறிது காலம் இவர் பணியாற்றியுள்ளார்.
## நடிப்புத்துறை
நடிப்புத்துறையில் இயல்பாகவே ஆர்வம் கொண்டுள்ள இவர் பல வானொலி நாடகங்களிலும், தொலைக்காட்சி நாடகங்களிலும் நடித்துள்ளார். திரைப்படத்துறையில் துணை இயக்குநராகவும், திரைக்கதை வசனம் எழுதுபவராகவும் பணி புரிந்துள்ளார்.
## கண்ணதாசன் நினைவு நாள்
கவிஞர் கண்ணதாசனின் தீவிர அபிமானியான இவர் கடந்த பல ஆண்டுகளாக கண்ணதாசனின் நினைவு நாளை மலேசியாவின் தலை நகர் கோலாலம்பூரில் மிகச் சிறப்பான விழாவாக ஏற்பாடு செய்து நடத்தி வருகின்றார்.
## நூல்கள்
இவரால் இதுவரை ஒரு கட்டுரை நூல் எழுதி வெளியிடப்பட்டுள்ளது. 
* "என் பார்வையில் பாடலாசிரியர்கள்"
## உசாத்துணை
* மலேசியத் தமிழ் எழுத்துலகம் தளத்தில் க. கார்த்திகேயன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1954 பிறப்புகள்
ஜி. குணசேகரன்

**ஜி. குணசேகரன்** (பிறப்பு செப்டம்பர் 19 1956),  மலேசியாவில்  தமிழ் எழுத்தாளர்களுள் ஒருவராவார். இவர் மலேசிய விமான நிறுவன சுங்க அதிகாரியாக பணியாற்றி வருகின்றார். இவர் பூச்சோங் வாசகர் வட்டச் செயலாளருமாவார்.
## எழுத்துத் துறை ஈடுபாடு
1975 ஆம் ஆண்டு தொடக்கம் சிறுகதைகள், கட்டுரைகள்,  பயணக் கட்டுரைகள், வானொலி நாடகங்கள்  என இலக்கியத்தின் பலவடிங்களிலும் பங்களிப்பு நல்கிவரும் இவரின் இத்தகைய ஆக்கங்களை மலேசியா தேசிய பத்திரிகைகளும்,  இதழ்களும் பிரசுரித்துள்ளன. மலேசியா வானொலி ஒலிபரப்பியுள்ளது.

## உசாத்துணை
* மலேசியத் தமிழ் எழுத்துலகம் தளத்தில் ஜி. குணசேகரன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1956 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
ஆ. குணநாதன்

**ஆ. குணநாதன்** (பிறப்பு: செப்டம்பர் 13 1965) மலேசியாவில் தமிழ் எழுத்தாளர்களுள் ஒருவராவார். **ஏ.எஸ்.குணா**, **ஏ.ஜி.கலைதாசன்**, **ஏ.எஸ்.ஜி.** ஆகிய புனைப்பெயர்களிலும் எழுதிவரும் இவர் ஆசிரியராகத் தொழில்புரிந்து வருகின்றார்.
## எழுத்துத் துறை ஈடுபாடு
1982-ஆம் ஆண்டு தொடத்திலிருந்து சிறுகதைகள், ஹைக்கூ கவிதைகள், பேட்டிக் கட்டுரைகள் போன்ற பல துறைகளிலும் பங்களிப்பு நல்கிவரும் இவரின் இத்தகைய ஆக்கங்களை மலேசியா தேசிய பத்திரிகைகளும், இதழ்களும் பிரசுரித்துள்ளன. மலேசியா வானொலி ஒலிபரப்பியுள்ளது.
## ஊடகத்துறையில்
இவர் **மயில்**, **தினமுரசு**, **புதிய பூச்செண்டு** (தமிழ்நாடு) ஆகிய இதழ்களில் பகுதி நேரமாக நிருபராகவும் பணியாற்றியுள்ளார்.
## பரிசுகள்
*  தேசிய நிலநிதிக் கூட்டுறவுச் சங்கத்தின் கட்டுரைப் போட்டியில் மாணவர் பிரிவில் முதல் பரிசு (1998)
*  தேசிய நிலநிதிக் கூட்டுறவுச் சங்கத்தின் சிறுகதைப் போட்டியில் மாணவர் பிரிவுப் பரிசு (2001)
*  மலாயாப் பல்கலைக் கழகப் பேரவைச் சிறுகதைப் போட்டியில் மாணவர் பிரிவுப் பரிசு (1999)
*  தமிழ் எழுத்தாளர் தின கட்டுரைப் போட்டியில் முதல் பரிசு (2003)
## வெளி இணைப்புகள்
*  மலேசியத் தமிழ் எழுத்துலகம் தளத்தில் ஆ. குணநாதன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1965 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
பா. குப்புசாமி

**பா. குப்புசாமி** (பிறப்பு: டிசம்பர் 28,  1935)   மலேசியாவில் மூத்த தமிழ் எழுத்தாளர்களுள் ஒருவராவார். பி. கே. சாமி என்ற புனைப்பெயரிலும் எழுதிவரும் இவர், தேசிய நில நிதிக் கூட்டுறவுச் சங்க பொது உறவு அதிகாரியாகப் பணியாற்றி வருகின்றார்.
## எழுத்துத் துறை ஈடுபாடு
1958-ஆம் ஆண்டு தொடக்கம் சிறுகதைகள், கட்டுரைகள், போன்றவற்றை இவர் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும்,  இதழ்களிலும் பிரசுரமாகியுள்ளன.
## வானொலித்துறை
மலேசிய வானொலியின் கல்வி ஒலிபரப்பில் இவர் பணியாற்றியுள்ளார். மேலும்,  பல வானொலி நாடகங்களையும் எழுதியுள்ளார்.
## நாடகக் கலைஞர்
இவர் வானொலி மற்றும் தொலைக்காட்சி, மேடை நாடகக் கலைஞராகவும் பணியாற்றி வருகின்றார்.
## உசாத்துணை
* மலேசியத் தமிழ் எழுத்துலகம் தளத்தில் பா. குப்புசாமி பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1935 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
குணபதி

**குணபதி** (பிறப்பு: சூன் 21 1955) மலேசியாவில் மூத்த தமிழ் எழுத்தாளர்களுள் ஒருவராவார். கே. ஏ. குணா என்ற புனைப்பெயரில் எழுதிவரும் இவர் சமூக வியூக அறவாரியத்தில் குடும்ப மேம்பாட்டு அதிகாரியாக கடமையாற்றி வருகின்றார்.
## எழுத்துத் துறை ஈடுபாடு
1980-ஆம் ஆண்டு தொடக்கம் கட்டுரைகளை எழுதிவருகின்றார். 

## பத்திரிகைத்துறை
மலேசியாவிலிருந்து வெளிவரும் தமிழ் நேசன், தமிழ் ஓசை உட்பட வேறும் சில பத்திரிகைகளில் துணையாசிரியராக பணியாற்றிய இவர் 'தலைவன்' எனும் வார இதழையும் நடத்தியுள்ளார்.
## நூல்கள்
* "டத்தோ ச. சாமிவேலு வாழ்க்கை வரலாறு" (1986)
* "சமுதாயச் சீர்கேட்டுக்கு வித்திடும் காதல், மணவாழ்க்கை, குழந்தை வளர்ப்பு: சிக்கலும் தீர்வும்" (ஆய்வு நூல் 1999)
## பரிசில்களும், விருதுகளும்
* டான் ஸ்ரீ மாணிக்கவாசகம் பரிசு
இவரது "சமுதாயச் சீர்கேட்டுக்கு வித்திடும் காதல், மணவாழ்க்கை, குழந்தை வளர்ப்பு: சிக்கலும் தீர்வும்" நூல் சிறந்த நூலாகத் தேர்ந்தெடுக்கப்பட்டு வழங்கப்பட்ட பரிசு (1999) 
* சிறந்த பத்திரிகையாளர் விருது - மலேசியப் பத்திரிகைக் கழகத்தின் தமிழ்ப் பத்திரிகைப் பிரிவு (1987)
* "எழுத்தாய்வுச் செம்மல்"விருது - பன்னாட்டுத் தமிழுறவு மன்றம் (1986)
## வெளி இணைப்புகள்
* மலேசியத் தமிழ் எழுத்துலகம் தளத்தில் குணபதி பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1955 பிறப்புகள்
அனைத்துலக அரிசி ஆண்டு

**அனைத்துலக அரிசி ஆண்டு** (*International Year of Rice*) என்று ஐக்கிய நாடுகள் அவை 2004 ஆம் ஆண்டை அறிவித்தது. இதற்கான தீர்மானம் (57/162) 2002 ஆம் ஆண்டு டிசம்பர் 16 ஆம் தேதி ஐக்கிய நாடுகள் பொதுச் சபையின் முழுநிறைக் கூட்டத்தில் ஏற்றுக்கொள்ளப்பட்டது. முன்னர் உணவு வேளாண்மை அமைப்பினால் நிறைவேற்றப்பட்ட தீர்மானம் ஒன்றை அடியொற்றியே பொதுச்சபை இத் தீர்மானத்தை நிறைவேற்றியது.

உலக மக்கள்தொகையில் பாதிக்கும் மேற்பட்டவர்களுக்கு அரிசி ஒரு முக்கிய உணவாகும். மேலும் வறுமை மற்றும் ஊட்டச்சத்து குறைபாட்டை போக்குவதில் அரிசியின் பங்கு பற்றிய விழிப்புணர்வை அதிகரிக்க வேண்டியதன் அவசியத்தை இந்நடவடிக்கை உறுதிப்படுத்துகிறது.

நாடுகளின் அரசுகள், ஐக்கிய நாடுகள் வளர்ச்சித் திட்டம், அனைத்துலக வேளாண்மை ஆய்வு தொடர்பான ஆலோசனைக் குழு, ஐக்கிய நாடுகள் அவை சார்ந்த பிற அமைப்புகள், அரசு சார்பற்ற அமைப்புகள் ஆகியவற்றுடன் சேர்ந்து அனைத்துலக அரிசி ஆண்டுச் செயற்பாடுகளை முன்னெடுக்க உதவுமாறு உணவு வேளாண்மை அமைப்பை இத் தீர்மானம் கேட்டுக்கொண்டது.

## பின்னணி
அரிசிக்கான அனைத்துலக ஆண்டு ஒன்றை அறிவிப்பது தொடர்பான முன்முயற்சி 1999 ஆம் ஆண்டில் எடுக்கப்பட்டது. அரிசிப் பயிர்ச் செய்கையை மேம்படுத்துவதில் எதிர்ப்பட்ட பிரச்சினைகளையொட்டி, உறுப்பினர்களது கவலை தொடர்பாக நடவடிக்கை எடுக்க விரும்பிய அனைத்துலக அரிசி ஆராய்ச்சி நிறுவனம், அரிசிக்கான அனைத்துலக ஆண்டொன்றை அறிவிக்க உதவுமாறு, உணவு வேளாண்மை அமைப்பைக் கேட்டுக்கொண்டது. இதைத் தொடர்ந்து, 2001 ஆம் ஆண்டில் நடைபெற்ற உணவு வேளாண்மை அமைப்பின் 31 ஆவது மாநாட்டில், அனைத்துலக அரிசி ஆண்டு ஒன்றை அறிவிக்கும்படி, ஐக்கிய நாடுகள் அவையைக் கேட்டுக்கொள்ளும் தீர்மானம் நிறைவேற்றப்பட்டது. 2002 ஆம் ஆண்டு ஐக்கிய நாடுகளின் பொதுச் சபையின் 57 ஆவது அமர்வில், 43 நாடுகளின் துணையுடன், பிலிப்பைன்சு இதற்கான முன்மொழிவை முன்வைத்தது.

## மேற்கோள்கள்

## மேலும் காண்க
* ஐக்கிய நாடுகள் கடைப்பிடிப்புக்கள் - அனைத்துலக ஆண்டு

## புற இணைப்புகள்
* அனைத்துலக அரிசி ஆண்டு இணையத்தளம் 

பகுப்பு:ஐக்கிய நாடுகள் கடைப்பிடிப்புக்கள்
பகுப்பு:2004 நிகழ்வுகள்
எம். குமரன்

**எம். குமரன்** (பிறப்பு: டிசம்பர் 27, 1939) மலேசியாவில் மூத்த தமிழ் எழுத்தாளர்களுள் ஒருவராவார். 'மலபார் குமார்' என்ற புனைப்பெயரில் எழுதிவரும் இவர் தன்முனைப்புப் பயிற்சியாளராகக் கடமையாற்றி வருகின்றார்.
## எழுத்துத் துறை ஈடுபாடு
1960 ஆம் ஆண்டு தொடக்கம் சிறுகதைகள், நெடுங்கதைகள், கட்டுரைகள் எழுதியுள்ள இவர் சில மலையாளக் கதைகளை தமிழுக்கு மொழிபெயர்த்துமுள்ளார்.
## நூல்கள்
* "செம்மண்ணும் நீல மலர்களும்" (குறுநாவல் - 1971)
* "சீனக் கிழவன்" (சிறுகதைத் தொகுப்பு - 1970)

## பரிசில்களும் விருதுகளும்
இவரது கதைகளும் குறுநாவல்களும் பல பரிசுகள் வென்றுள்ளன.
## உசாத்துணை
* மலேசியத் தமிழ் எழுத்துலகம் தளத்தில் எம். குமரன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1939 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
எம். எஸ். குணசீலன்

**எம். எஸ். குணசீலன்** (பிறப்பு ஏப்ரல் 14 1957),  மலேசியாவில் தமிழ் எழுத்தாளர்களுள் ஒருவராவார். இவர் எம். எஸ். விஜயராஜ்  என்ற புனைப் பெயரால் மலேசியா இலக்கிய நெஞ்சங்களிடையே அறிமுகமானவர். இவர் மலேசிய தீயணைப்புப் பிரிவில் பணியாற்றி வருகின்றார்.
## எழுத்துத் துறை ஈடுபாடு
1975 ஆம் ஆண்டு தொடக்கம் சிறுகதைகள், கட்டுரைகள், நாவல் என இலக்கியத்தின் பல வடிங்களிலும் பங்களிப்பு நல்கிவரும் இவரின் இத்தகைய ஆக்கங்களை மலேசியா தேசிய பத்திரிகைகளும்,  இதழ்களும் பிரசுரித்துள்ளன.
## நூல்கள்
* "அவளுக்கென்று ஒரு மனம்" (நாவல்)
* "பூங்கொடிகள் மலரும்" (சிறுகதைத் தொகுப்பு)
## உசாத்துணை
* மலேசியத் தமிழ் எழுத்துலகம் தளத்தில் எம்.எஸ்.குணசீலன்  பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1957 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
பே. குருநாதன்

**பே. குருநாதன்** (பிறப்பு: செப்டம்பர் 13 1938) மலேசியாவில் மூத்த தமிழ் எழுத்தாளர்களுள் ஒருவராவார். பே.. தமிழ்மறவன் என்ற புனைப்பெயரில் எழுதிவரும் இவர் தற்போது வியாபாரம் செய்து வருகின்றார்.
## எழுத்துத் துறை ஈடுபாடு
1952-ஆம் ஆண்டு தொடக்கம் கவிதைகள், கட்டுரைகள் எழுதியுள்ளார்.

## நூல்கள்
* "சந்தக் கவிஞர் தமிழ்மறவன்" (1993).

## பரிசில்களும், விருதுகளும்
* "சந்தக் கவிஞர்" விருது தமிழ் நாடு(1992)
* "பெரியார் பெருந்தொண்டர்" விருது மலேசியத் திராவிடர் கழகம் வழங்கிது (2002)
## உசாத்துணை
* மலேசியத் தமிழ் எழுத்துலகம் தளத்தில் பே. குருநாதன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1938 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
செ. கோபாலன்

**செ. கோபாலன்** (பிறப்பு: மே 8, 1949) மலேசியாவின் தமிழ் எழுத்தாளர்களுள் ஒருவராவார். இவர் தற்போது தோட்ட நிர்வாகியாக செயற்பட்டு வருகின்றார்.
## எழுத்துத் துறை ஈடுபாடு
1965-ஆம் ஆண்டு தொடக்கம் சிறுகதைகள் எழுதிவருகின்றார். மேலும் ஆங்கில நாளேடுகளில் கருத்துக் கடிதங்களையும் இவர் எழுதியுள்ளார்.
## வானொலித்துறை
இவர் வானொலியில் இசை சொல்லும் கதைகளும் எழுதியுள்ளார். 
## நூல்கள்
* "இனிப்பு மஞ்சள்" (சிறுகதைத் தொகுப்பு - 2001)
## உசாத்துணை
* மலேசியத் தமிழ் எழுத்துலகம் தளத்தில் செ. கோபாலன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1949 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
பி. கோவிந்தசாமி

**பி. கோவிந்தசாமி** (பிறப்பு: நவம்பர் 28 1938) மலேசியாவில் மூத்த தமிழ் எழுத்தாளர்களுள் ஒருவராவார். இவர் ஓய்வுபெற்ற தமிழாசிரியராவார்.
## எழுத்துத் துறை ஈடுபாடு
1960-ஆம் ஆண்டு தொடக்கம் சிறுகதைகள், நாடகங்கள், கட்டுரைகள எழுதி வருகின்றார்.
## நூல்கள்
#### சிறுகதைத் தொகுப்புகள்
* "மனங்கள்";
* "உடல் மட்டும் நனைகிறது"
* "ஒரு விடியல்"
## பரிசில்களும், விருதுகளும்
* மலேசிய எழுத்தாளர் சங்கத்தின் விருது (இருமுறை)
* சி.வீ. குப்புசாமி விருது (2000)
## வெளி இணைப்புகள்
* மலேசியத் தமிழ் எழுத்துலகம் தளத்தில் பி. கோவிந்தசாமி பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1938 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
பெ. கோவிந்தன்

**பெ. கோவிந்தன்** (பிறப்பு: மே 3 1940) மலேசியாவில் மூத்த தமிழ் எழுத்தாளர்களுள் ஒருவராவார். பெ. கோ. மலையரசன் என்ற புனைப்பெயரில் எழுத்துலகில் நன்கறியப்பட்ட இவர் விற்பனை உதவியாலாளராக பணியாற்றி வருகின்றார். நாடறிந்த நல்ல கவிஞர். பல வானொலி, மேடைக் கவியரங்குகளில் பங்கு பற்றியுமுள்ளார். 
## எழுத்துத் துறை ஈடுபாடு
1960-ஆம் ஆண்டு தொடக்கம் கவிதைகள், கட்டுரைகளை  எழுதிவருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும்,  தமிழ் நாட்டில் "தென்மொழி", "முல்லைச்சரம்" முதலிய  இதழ்களிலும் வெளிவந்துள்ளன.
## நூல்கள்
* "நிலைபெற்ற தலைவன்" (அண்ணா பற்றிய கவிதைகள், 1969)
* "பாவாணர் பிள்ளைத் தமிழ்" (1989)
* "பாய்புலி பிரபாகரன் பிள்ளைத் தமிழ்" (2003)
## பரிசுகளும் விருதுகளும்
* சிங்கப்பூரில் நடந்த தென்கிழக்காசியக் கவிதை மஞ்சரி கவிதைப் போட்டியில் முதல் பரிசு (1988);
* பாரதிதாசன் இயக்கத்தின் குறுங்காவியப் போட்டியில் இரண்டாம் பரிசு (1989);
* அன்பானந்தன் இலக்கிய வாரியம், தமிழர் திருநாள் அமைப்புகள் போன்றவற்றில் பல பரிசுகள்.
* "கழகக் கவிஞர்"விருது - மலேசியத் திராவிடர் கழகம்
## உசாத்துணை
* மலேசியத் தமிழ் எழுத்துலகம் தளத்தில் பெ. கோவிந்தன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1940 பிறப்புகள்
சங்க யாப்பு

**சங்கயாப்பு** என்பது மறைந்துபோன தமிழ்நூல்களில் ஒன்று. யாப்பருங்கலம் என்னும் நூலுக்கு உரை எழுதிய ஆசிரியர் இந்தச் சங்கயாப்பு நூலிலிருந்து சில நூற்பாக்களை மேற்கோள் காட்டியுள்ளார். இந்த நூற்பாக்கள் அடங்கிய நூலின் பெயர் சங்கயாப்பு என்றும் அவர் குறிப்பிட்டுள்ளார். (யாப்பருங்கலம் – அடியோத்து 26) உரையாசிரியர் குறிப்பிட்டுள்ள சங்கயாப்பு நூற்பாக்களை ஒன்றுதிரட்டி அறிஞர் மயிலை சீனி வேங்கடசாமி ‘மறைந்துபோன தமிழ்நூல்கள்’ என்னும் திரட்டில் சேர்த்துள்ளார். 

சங்கயாப்பு திரட்டு நூலில் 24 நூற்பாக்கள் உள்ளன. இவை செய்யுள் எழுதப்பட்ட யாப்பு முறையைக் கூறுகின்றன. இதில் கூறப்படும் செய்திகள் பெரும்பாலும் தொல்காப்பியத்தைப் பின்பற்றுகின்றன. எனினும் தொல்காப்பியத்தை இவர் பிறழ உணரந்துள்ளதைப் பேராசிரியர் உரையால் அறிய முடிகிறது.

செய்யுளில் அமையும் தொடை 13,708 என்று தொல்காப்பியம் கூறுகிறது (செய்யுளியல் 101). சங்கயாப்பு 13699 எனக் காட்டுகிறது (நூற்பா 17). தொல்காப்பியத்துக்கு உரை எழுதும் பேராசிரியர் தொடை 13699 என்பது பிழை என்று குறிப்பிடுகிறார். 13699 என்று கூறுபவர் யார் என்று பேராசிரியர் கூறவில்லை. இந்தச் சங்கயாப்புக் கணக்கீட்டையே போராசிரியர் மறுக்கிறார் என்பது இந்த நூல்-தொகுப்பால் அறியமுடிகிறது.

மாத்திரை என்பதற்குத் தொல்காப்பியர் பார்த்துக்கொண்டிருக்கும்போதே இடையில் கண் இமைக்கும் நேரத்தை அளவாகக் காட்டுகிறார். சங்கயாப்பு நூல் விரல் நொடிக்கும் நேரத்தை அளபாகக் காட்டுகிறது. அரைநொடி என்பது நொடிக்கும்போது பெருவிரலும் ஆள்காட்டி விரலும் பொருந்தும் காலம் என்கிறது (11). இதனை மேலும் விரித்து முறுகல் முக்கால்-மாத்திரை, நொடித்தல் ஒரு-மாத்திரை எனப் பிற்காலத்தவர் விரிவாக்கிக் கொண்டுள்ளனர். 

## கருவிநூல்
* மயிலை சீனி வேங்கடசாமி, மெய்யப்பன் தமிழ் ஆய்வகம், 2001
* ச.வே.சுப்பிரமணியன், தமிழ் இலக்கண நூல்கள் தொகுப்பு, மெய்யப்பன் பதிப்பகம், 2007
* தொல்காப்பியம், பொருளதிகாரம், பேராசிரியர் உரை, தென்னிந்திய சைவசித்தாந்த நூற்பதிப்புக் கழகம், 1959 இரண்டாம் பதிப்பு,
* யாப்பருங்கலம் Madas Government Oriental Manuscripts Series No. 66 - 1960
பகுப்பு:தமிழ் இலக்கண நூல்கள்
பல்காயம்

பல்காயனார் இயற்றிய நூல் **பல்காயம்**.  இது மறைந்துபோன தமிழ்நூல்களில் ஒன்று. இந்த நூலின் யாப்பியல் நூற்பக்கள் சில யாப்பருங்கல-விருத்தி உரையில் காணப்படுகின்றன. மயிலை சீனி வேங்கடசாமி என்னும் அறிஞர் இவற்றைத் தொகுத்து முதன்முதலில் வெளியிட்டார். அதில் 37 நூற்பாக்கள் உள்ளன. முனைவர் ச.வே.சுப்பிரமணியன் பன்னிரு பாட்டியல் என்னும் நூல்-உரையில் வரும் பல்காயனார் நூற்பாக்கள் நான்கினையும் இதனோடு இணைத்துள்ளார். 

இந்த நூலை மதிப்பிடும் வெண்பாப்பாடல் ஒன்று யாப்பருங்கல-விருத்தி நூலில் காணப்படுகிறது. (இந்தப் பாடல் பொருள் உணரும் பாங்கில் பிரிக்கப்பட்டு இங்குத் தரப்படுகிறது.
:தொல்காப்பியப் புலவர் தோன்ற விரித்துரைத்தார்
:பல்காயனார் பகுத்துப் பன்னினார் – நல்யாப்புக்
:கற்றார் மதிக்கும் கலைக் காக்கை-பாடினியார்
:சொற்றார் தம் நூலுள் தொகுத்து. – எழுத்தோத்து முதல்-நூற்பா உரை
தொல்காப்பியம் கூறும் யாப்பியல் செய்திகளைப் பல்காப்பியனார் பகுத்துச் சொன்னார் என்றும், காக்கை-பாடினியார் தொகுத்துச் சொன்னார் என்றும் இந்தப் பாடல் மதிப்பிடுகிறது.
## பல்காயனார் தரும் செய்திகள்
* செந்தமிழ்-மாலை \ 27 பாடல் கொண்ட நூல்
* தாரகை-மாலை \ இருபொருள் தரும் 27 பாடல் கொண்ட நூல்.
* தாண்டகம் \ ஆடவர் கடவுளைப் பாடுவது
* * குறுந்தாண்டகம் \ அளவு ஒத்த அறுசீர்-அடிகள் 4 கொண்ட விருத்தப்பாடல்
* * நெடுந்தாண்டகம் \ அளவு ஒத்த எண்சீர்-அடிகள் 4 கொண்ட விருத்தப்பாடல்
* இறுதிச்சீர் ஒன்றி வருவது இயைபு
* தொடைகள் 9 \ மோனை, எதுகை, முரண், அளபெடை, செந்தொடை, இயைபு, பொழிப்பு, ஒரூஉ, இரட்டை (26)
* கூன் \ விருத்தத்தின் ஒவ்வொரு அடியிலும் உள்ள பொருளைக்கொண்டு முடியும் தனிச்சொல் (4)

## கருவிநூல்
* மயிலை சீனி வேங்கடசாமி, மறைந்துபோன தமிழ்நூல்கள், 2001
* தமிழ் இலக்கண நூல்கள், ச.வே. சுப்பிரமணியன் தொகுப்பு, 2007
* யாப்பருங்கலம் Madas Government Oriental Manuscripts Series No. 66 - 1960
பகுப்பு:தமிழ் இலக்கண நூல்கள்
வி. கோவிந்தம்மா

**வி. கோவிந்தம்மா** (பி: 1950) மலேசியாவில தமிழ் எழுத்தாளர்களுள் ஒருவராவார். இவர் 'திலகவதி' என்ற புனைப்பெயரிலும் எழுத்துலகில் அறியப்பட்டவர்.

## எழுத்துத் துறை ஈடுபாடு
1988 ஆம் ஆண்டு தொடக்கம் சிறுகதைகள், கட்டுரைகள், கவிதைகளை எழுதியுள்ளார்.

## வானொலித்துறை
இவர் வானொலி நாடகங்கள் பலவற்றையும் எழுதியுள்ளார்.
## உசாத்துணை
* மலேசியத் தமிழ் எழுத்துலகம் தளத்தில் வி. கோவிந்தம்மா  பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1950 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
ரெ. கோவிந்தராசு

**ரெ. கோவிந்தராசு** (பிறப்பு: சனவரி 12 1951) மலேசியாவில் தமிழ் எழுத்தாளர்களுள் ஒருவராவார். ரெ. கோ. ராசு என்ற புனைப்பெயரிலும் எழுத்துலகில் அறியப்பட்ட இவர் விற்பனை மேலாளராக பணியாற்றி வருகின்றார். மேலும் இவர் தன்முனைப்புப் பேச்சாளர், தன் நிறுவனங்களின் மூலம் தன்முனைப்புக் கருத்தரங்கங்கள் பலதை நடத்தியுள்ளார்.
## எழுத்துத் துறை ஈடுபாடு
1970 ஆம் ஆண்டு தொடக்கம் தன்முனைப்புக் கட்டுரைகள் எழுதி வருகின்றார். 
## இதழியல்துறை
இவர் "உயர்வோம்" மாத இதழின் நிறுவனராகவும்,  ஆசிரியராகவும் கடமையாற்றியுள்ளார்.
## நூல்கள்
* எல்லோரும் முன்னேறுவோம்
* உங்களால் முடியும்
* வெற்றிப் பாதையில்
* என்ன சொன்னாலும் எத்தனை ஆண்டாலும் (1998).
## உசாத்துணை
* மலேசியத் தமிழ் எழுத்துலகம் தளத்தில் ரெ. கோவிந்தராசு பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1951 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
ஆறு நாள் போர்

**ஆறு நாள் போர்** (*Six-day war*) அல்லது ஜூன் போர் அல்லது 1967 அரபு-இசுரேல் போர் அல்லது மூன்றாம் அரபு-இசுரேல் போர் எனப்படுவது 1967 இல் சூன் 5 தொடக்கம் சூன் 10 வரை இசுரேலியரால் அரபு நாடுகளான எகிப்து, சிரியா, ஜோர்டான் ஆகிய நாடுகள் மீது நடத்தப்பட்ட அதிரடித் தாக்குதலைக் குறிக்கும். சூன் 5 இல் இசுரேலின் அதிரடி வான் தாக்குதலுடன் இந்தப் போர் ஆரம்பமானது. இதன் விளைவு இசுரேலின் வெற்றியாக அமைந்தது. இந்தப் போருக்குக் காரணம் இசுரேலின் போர் மூர்க்கம் அல்லது இசுரேலின் தற்பாதுகாப்பே என்று மாறுபட்ட கருத்துகள் நிலவுகின்றன கூறுகின்றனர்.

## இவற்றையும் பார்க்க
*அரபு-இசுரேல் முரண்பாடு
*சூயெசு நெருக்கடி

## உசாத்துணைகள்

## வெளி இணைப்புகள்
மத்திய கிழக்கையே மாற்றிய போர்!

பகுப்பு:எகிப்து
பகுப்பு:சிரியா
பகுப்பு:ஜோர்தான்
பகுப்பு:சவூதி அரேபியா
பகுப்பு:மொரோக்கோ
பகுப்பு:அல்ஜீரியா
பகுப்பு:லிபியா
பகுப்பு:குவைத்
பகுப்பு:துனீசியா
பகுப்பு:சூடானின் வரலாறு
பகுப்பு:பாலஸ்தீனம்
பகுப்பு:1967 நிகழ்வுகள்
பகுப்பு:இசுரேலியப் போர்கள் மற்றும் முரண்பாடுகள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
மு. கணேசன்

**மு. கணேசன்** (பிறப்பு: மார்ச்சு 3 1957) மலேசியாவில் தமிழ் எழுத்தாளர்களுள் ஒருவராவார். 'கடாரச் செல்வன்' எனும் புனைப்பெயரில் எழுத்துலகில் பரிச்சயமான இவர் பாடத்திட்ட மேம்பாட்டு அதிகாரியாக செயல்பட்டு வருகின்றார். மலேசியத் தமிழ் எழுத்தாளர் சங்கத்தின் உதவித் தலைவர்.

## எழுத்துத் துறை ஈடுபாடு
1973, ஆம் ஆண்டு தொடக்கம் சிறுகதைகள், கட்டுரைகள், கவிதைகள் எழுதி வருகின்றார்.

## பரிசில்களும் விருதுகளும்
* 'டான் ஸ்ரீ ஆதிநாகப்பன்' விருது - மலேசியத் தமிழ் எழுத்தாளர் சங்கம் (1983)
## உசாத்துணை
* மலேசியத் தமிழ் எழுத்துலகம் தளத்தில் மு. கணேசன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1957 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
க. கண்ணன்

**க. கண்ணன்** (பிறப்பு: மார்ச்சு 20 1957) மலேசியத் தமிழ் எழுத்தாளர்களுள் ஒருவராவார். இவர் தலைநகர் வீரத் தமிழன் எனும் புனைப்பெயரில் எழுத்துலகிற்குப் பழக்கமானவர்.

## எழுத்துத் துறை ஈடுபாடு
1973-ஆம் ஆண்டு தொடக்கம் சிறுகதைகள், கட்டுரைகள், புதுக் கவிதைகள் போன்றவற்றை எழுதிவருகின்றார்.

## உசாத்துணை
* மலேசியத் தமிழ் எழுத்துலகம் தளத்தில் க. கண்ணன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1973 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
நத்தத்தம்

நத்தத்தம் என்பது மறைந்துபோன தமிழ்நூல்களில் ஒன்று. 

நத்தத்தனார் என்னும் புலவர் இயற்றிய நூல் நத்தத்தம். யாப்பருங்கல விருத்தியுரை இப் புலவரை நற்றத்தனார் என்றும் குறிப்பிடுகிறது. எனவே இந்த நூலை நற்றத்தம் என்றும் குறிப்பிடுகின்றனர், இந்த நூலுக்கு அடிநூல் என்னும் பெயரும் வழங்கப்பட்டதாகத் தெரிகிறது.

தத்தனார் என்னும் பெயர் கொண்ட புலவர்கள் சங்ககாலத்தில் பலர் இருந்தனர்.  இடைக்கழிநாட்டு நல்லூர் நத்தத்தனார், கணக்காயன் தத்தனார், குழற்றத்தனார், நெய்தல் தத்தனார், வடநெடுந் தத்தனார், விற்றூற்று வண்ணக்கன் தத்தனார் ஆகியோர் அவர்கள். இந்த நத்தத்தனார் சங்ககால நத்தத்தனார் அல்லர். பிற்காலத்தவர்.  

இந்த நூலின் நூற்பாக்கள் சிலவற்றை யாப்பருங்கலம் என்னும் நூலுக்கு உரை எழுதியுள்ள விருத்தியுரை ஆசிரியர் மேற்கோள் காட்டியுள்ளார். இந்த மேற்கோள் நூற்பாக்களை அறிஞர் மயிலை சீனி வேங்கடசாமி திரட்டி மறைந்துபோன தமிழ்நூல்கள் என்னும் தனது நூலில் தந்துள்ளார். இவரது தொகுப்பில் 24 நூற்பாக்கள் உற்றன.

யாப்பிலக்கணம் கூறும் இந்த நூல் தொல்காப்பியத்தின் வழிநூல். இந்தூலில் காணும் புதுமைகளில் சில:
* அளபெடை என்பது செய்யுள் தொடைக்கு மட்டுமே வரும். (நூற்பா 1)
* பாடலின் ஓர் அடியில் நான்கு சீர்களிலும் எதுகையோ, மோனையோ ஒன்றி வருவது இரட்டைத்தொடை எனப்படும். (15)
* கலித்தளையில் நேர்-ஈற்று இயற்சீர் (தேமா வாய்பாட்டுச் சீர்) வராது (22)
* யாப்பு என்பது அடி, தொடை, தூக்கு என்னும் மூன்றையும் இணைத்துப் பார்ப்பது. (4)
தொல்காப்பியர் யாப்பின் உறுப்புகளை 26 என்றும், நூலின் அழகை 8 என்றும் வகைப்படுத்திக் காட்டுகிறது. தொல்காப்பியர் கூறும் 26 உறுப்புகளில் பா, தூக்கு என்பவை வெவ்வேறானவை. இந்த நூல் ‘பா என மொழியினும் தூக்கினது பெயரே’ எனக் குறிப்பிடுகிறது. 

## கருவிநூல்
* மயிலை சீனி வேங்கடசாமி, மறைந்துபோன தமிழ்நூல்கள், 2001
* தமிழ் இலக்கண நூல்கள், ச.வே. சுப்பிரமணியன் தொகுப்பு, 2007
* யாப்பருங்கலம் Madas Government Oriental Manuscripts Series No. 66 - 1960
பகுப்பு:தமிழ் இலக்கண நூல்கள்
லீ நா

**லீ நா** (*Li Na*, பிறப்பு: பெப்ரவரி 26, 1982) சீன டென்னிஸ் ஆட்டக்காரர். சூன் 4, 2011 நிலவரப்படி, இவர் டென்னிசு விளையாட்டில் பெண்களுக்கான ஒற்றையர் உலகத் தர வரிசையில் நான்காவது நிலையில் உள்ளார். 2011 ஆம் ஆண்டிற்கான பிரெஞ்சு ஓப்பன் போட்டியில் பெண்களுக்கான ஒற்றையர் இறுதி ஆட்டத்தில் வெற்றி பெற்று ஆசியாவின் ஒற்றையருக்கான முதலாவது பெருவெற்றித் தொடர் (கிராண்ட் சிலாம்) வெற்றியாளர் என்ற பெருமையைப் பெற்றார். 2011 ஆஸ்திரேலிய ஓப்பன் பெண்கள் ஒற்றையர் போட்டியில் இறுதி ஆட்டத்தில் கலந்து கொண்டு கிம் கிளிஸ்டர்சிடம் தோற்றுப் போனார்.

## பெருவெற்றித் தொடர் இறுதி ஆட்டங்கள்
### ஒற்றையர்: 2 (1 கோப்பை, 1 இரண்டாமிடம்)

## மேற்கோள்கள்

## வெளி இணைப்புகள்

* Li Na  ITF Tennis profile
* Li Na, comprehensive sports profile  – historical information, news, pictures, video, and personal data

பகுப்பு:1982 பிறப்புகள்
பகுப்பு:சீன விளையாட்டு வீரர்கள்
பகுப்பு:பெண் டென்னிசுக்காரர்கள்
பகுப்பு:வாழும் மக்கள்
ப. கதிரவன்

**ப. கதிரவன்** (பிறப்பு: மே 22 1968) மலேசியாவில் மூத்த எழுத்தாளர்களுள் ஒருவராவார். 'வெய்யோன்' எனும் புனைப்பெயரில் எழுத்துலகில் பரிச்சயமான இவர் ஓர் ஆசிரியருமாவார்.

## எழுத்துத் துறை ஈடுபாடு
1990-ஆம் ஆண்டு தொடக்கம் சிறுகதைகள், கட்டுரைகள், புதுக் கவிதைகள் போன்றவற்றை எழுதிவருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.
## உசாத்துணை
* மலேசியத் தமிழ் எழுத்துலகம் தளத்தில் ப. கதிரவன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1968 பிறப்புகள்
பகுப்பு:எழுத்தாளர்கள் பற்றிய குறுங்கட்டுரைகள்
பி. கணபதி

**பி. கணபதி** (பிறப்பு: சூலை 31  1967) மலேசியாவில தமிழ் எழுத்தாளர்களுள் ஒருவராவார். இவர் பத்திரிகைத் துணையாசிரியராக பணியாற்றி வருகின்றார்.

## எழுத்துத் துறை ஈடுபாடு
1987 ஆம் ஆண்டு தொடக்கம் எழுதி வருகின்றார்.

## இதழியல்துறை
இவர் "பக்தி", "திருமகள்" ஆகிய இதழ்களில் துணையாசிரியராகப் பணி புரிந்துள்ளார்.
## உசாத்துணை
* மலேசியத் தமிழ் எழுத்துலகம் தளத்தில் பி. கணபதி பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1967 பிறப்புகள்
பகுப்பு:வாழும் மக்கள்
பெருவெற்றித் தொடர் (டென்னிசு)

**பெருவெற்றித் தொடர் டென்னிசு போட்டிகள்** (*Grandslam tournaments*) அல்லது நான்கு **முதன்மையான** டென்னிசு போட்டிகளாக உலகத்தர புள்ளிகள், வழமை, பரிசுத்தொகை, பொதுமக்கள் கவன ஈர்ப்பு ஆகியன கொண்டு அவை ஆடப்படும் காலவரிசையில் ஆஸ்திரேலிய ஓப்பன், பிரெஞ்சு ஓப்பன், விம்பிள்டன் மற்றும் யூ.எசு. ஓப்பன் கருதப்படுகின்றன. தற்போது ஆஸ்திரேலிய ஓப்பனும் யூ.எசு ஓப்பனும் கடினமான தரைகளில் ஆடப்படுகின்றன;பிரெஞ்சு ஓப்பன் களிமண் தரையிலும் விம்பிள்டன் புல்தரையிலும் ஆடப்படுகின்றன. ஒரே ஆண்டில் இந்த நான்கு போட்டிகளிலும் வெல்வதே *பெருவெற்றி* எனப்படுகிறது; இருப்பினும், பல்லாண்டு பழக்கங்கள் காரணமாக இந்தப் போட்டிகளின் எந்தவொரு போட்டியுமே பெருவெற்றிப் போட்டி என அழைக்கப்படுகிறது.

இந்த நான்கு முதன்மைப் போட்டிகளில் மிகப் பழமை வாய்ந்த விம்பிள்டன் போட்டிகள் 1877ஆம் ஆண்டு முதல் ஆடப்பட்டு வருகிறது. யூ.எசு. ஓப்பன் 1881ஆம் ஆண்டிலும் பிரெஞ்சு ஓப்பன் 1891ஆம் ஆண்டிலும் ஆஸ்திரேலிய ஓப்பன் 1905ஆம் ஆண்டிலும் நிறுவப்பட்டன. 1905 ஆண்டு முதல் இன்று வரை ஒவ்வொரு ஆண்டும், இரண்டு உலகப்போர்கள் மற்றும் ஆஸ்திரேலிய ஓப்பன் 1986ஆம் ஆண்டு தவிர்த்து, ஆடப்பட்டு வருகின்றன. 1968ஆம் ஆண்டு இந்தப் போட்டிகளில் தொழில்முறையாக விளையாடுபவர்களும் கலந்துகொள்ள அனுமதிக்கப்பட்டு இவை ஓர் திறந்தநிலைப் போட்டிகளாக விளங்குகின்றன. ஆண்டின் முதல் முதன்மைப் போட்டியாக ஆஸ்திரேலிய ஓப்பன் சனவரியில் ஆடப்படுகிறது. இதனை அடுத்து பிரெஞ்சு ஓப்பன் மே-சூனிலும் விம்பிள்டன் சூன்-சூலையிலும் இறுதியாக யூ.எசு. ஓப்பன் ஆகத்து-செப்டம்பரிலும் நடைபெறுகின்றன.

ஒரே நாட்காட்டி ஆண்டில் இந்த நான்கு போட்டிகளிலும் ஒற்றையர் அல்லது இரட்டையர் பிரிவில் வெற்றி பெறும் விளையாட்டாளர் (அல்லது அணி) **பெருவெற்றி** அடைந்ததாகக் கருதப்படுவர். இவர்கள் இந்த வெற்றிகளை,ஒரே நாட்காட்டி யாண்டில் அல்லாது, ஆனால் தொடர்ந்த போட்டிகளில் பெற்றிருப்பாரேயாயின், *நாட்காட்டியல்லாத பெருவெற்றி* பெற்றவராவர். தங்கள் வாழ்நாளில் எப்போதாவது இந்த நான்கு போட்டிகளிலும் வென்றிருந்தால், "வாழ்நாள் பெருவெற்றி" அடைந்தவராவர். 1988ஆம் ஆண்டு முதல் இந்த நான்கு போட்டிகளிலும் வென்று வேனில் ஒலிம்பிக்கில் தங்கப் பதக்கமும் பெறுவாரேயாயின் அவர் "தங்க பெருவெற்றி" பெற்றவராக அறியப்படுவார். ஒரே ஆண்டில் இச்சாதனை புரிந்து தங்க பெருவெற்றி பெற்றவராக ஸ்டெபி கிராப் மட்டுமே திகழ்கிறார். அன்ட்ரே அகாசி மற்றும் ரஃபயெல் நதால் இந்தச் சாதனையை ஒரே நாட்காட்டி ஆண்டில் நிகழ்த்தாது "வாழ்நாள் தங்கப் பெருவெற்றி" பெற்றவர்களாக உள்ளனர்.

## திறந்த காலம்
பெருவெற்றித் தொடரில் (டென்னிசு) திறந்த காலம் (open era) என்பது தொழில் முறை ஆட்டக்காரர்களும் பெருவெற்றித் தொடரில் கலந்து அனுமதிகப்பட்ட காலத்தை குறிக்கும். 1968இல் இருந்து அனுமதிக்கப்படுகிறார்கள். 1968இக்கு முன்பு தொழில் முறை ஆட்டக்காரர்கள் அனுமதிக்கப்படவில்லை

## மேற்கோள்கள்

## வெளியிணைப்புகள்

* Official website of the Australian Open
* Official website of the French Open 
* Official website of Wimbledon
* Official website of the US Open
* All-times Grand Slam tournaments finals - Reference book.
* Wimbledon Live Stream 

பகுப்பு:டென்னிசு போட்டிகள்
பெல்காம்

**பெல்காம்** (கன்னடம்: ಬೆಳಗಾವಿ *Belagaavi*, மராத்தி: बेळगांव *Belgaon*) என்பது ஒரு நகராகும். பெல்காம் இந்தியாவில் உள்ள கர்நாடகம் மாநிலம் பெல்காம் மாவட்டத்தில் உள்ள ஒரு நகராட்சியாகும். இம்மாநிலத்தில் உள்ள மிகப்பெரிய நகரங்களில் நான்காவது இடத்தில் உள்ளது. பண்டைய காலங்களில் இது வேள்கிராமம், வேள்காமம் ( மூங்கில்கள் நிறைந்த சிற்றூர் ) என அறியப்பட்டது.

## மேற்கோள்கள்


## வெளியிணைப்புகள்

* AllABoutBelgaum.com - The only Daily Updated News Portal for Belgaum
* Municipal Corporation of Belgaum 
* Government website on Belgaum district 
* Directorate of Industries & Commerce 
* Belgaum on Wikimapia
* Ultimate Guide for Belgaum City 
  

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கருநாடகக் கோட்டைகள்
பகுப்பு:பெளகாவி மாவட்டம்
பகுப்பு:கர்நாடகத்தில் சுற்றுலாத் துறை
சோலாப்பூர்

**சோலாப்பூர்** (*Solapur*) என்பது இந்தியாவில் உள்ள மகாராட்டிரம் மாநிலத்தில் தென் மேற்கு பகுதியில் அமைந்துள்ள  சோலாப்பூர் மாவட்டத்தின் நிர்வாகாத் தலைமையிடம் மற்றும் மாநகராட்சியாகும்.

மகாராட்டிரா மாநிலத்தில் மேற்குப் பகுதியில் அமைந்துள்ள நான்கு மாவட்டங்களில் சோலாப்பூரும் ஒன்றாகும். மற்ற மூன்று மாவட்டங்கள் சாத்தாரா, கோலாப்பூர் மற்றும் சாங்குலி. மகாராட்டிராவின் நிலப்பரப்பில் நான்காவது மிகப்பெரிய மாவட்டமாகும். மக்கள் தொகை அடிப்படையில் ஏழாவது மிகப்பெரியதுமாக உள்ளது. மத்திய இருப்புப்பாதை தொடருந்து போக்குவரத்தின் முக்கிய சந்திப்பாக உள்ளது. சோலாப்பூர் நகரம் சிறு மற்றும் குறு தொழில்களின் கேந்திரமாக திகழ்கிறது.

## மேலும் பார்க்க
* சோலாப்பூர் சத்தர்

## மேற்கோள்கள்

## வெளியிணைப்புகள்
*  City and District Website
* Official City Website
* Solapur Hotels | Business Directory | Textiles Industry Information Portal. 
* socialnetworking site for solapur peoples 
* Solapur Online Business Directory 
* Solapur Business World 
* Solapur Textile Market 
* A.G.Patil Polytechnic Institute,Solapur
* Solapur City Website
* Sangameshwar College 
* S.P.M.Polytechnic 
* College of Architecture, Solapur 
* Brahmdevdada Mane Institute of technology 
* Walchand Institute of Technology
* Satellite map of Solapur
* Online Solapur Hotels Booking Enquiry Portal. 

பகுப்பு:மகாராட்டிரத்திலுள்ள மாநகரங்கள்
பகுப்பு:சோலாப்பூர் மாவட்டம்
பகுப்பு:மகாராட்டிரத்தில் உள்ள மாநகராட்சிகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
வி. சங்கர்

**வி. சங்கர்** (பிறப்பு:  ஆகத்து 17 1938) மலேசியா தமிழ் எழுத்தாளர்களுள் ஒருவராவார். எழுத்துலகில் 'விலாசினி' எனும் புனைப்பெயரால் அறியப்பட்ட இவர் ஒரு ஓய்வு பெற்ற தொழில் நுட்பவியலாளராவார்.
## எழுத்துத் துறை ஈடுபாடு
1960 முதல் இவர் மலேசியா தமிழ் இலக்கியத்துறையில் அதிகம் ஈடுபாடு காட்டி வருகின்றார். சிறுகதைகள், வானொலி நாடகங்கள் போன்றவற்றை இவர் எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.
## உசாத்துணை
* மலேசியத் தமிழ் எழுத்துலகம் தளத்தில் வி. சங்கர் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1938 பிறப்புகள்